|  |  |  |  |  |
| --- | --- | --- | --- | --- |
| **Številka:** | | 35009-1/2017/42/10921-03 |  | |
| **Ljubljana, dne** | | 20. 2. 2018 |
| **GENERALNI SEKRETARIAT VLADE**  **REPUBLIKE SLOVENIJE**  [**gp.gs@gov.si**](mailto:gp.gs@gov.si) | | |
| Zadeva: | | Predlog sklepa o pripravi državnega prostorskega načrta za vetrno elektrarno Ojstrica in sklepa o imenovanju delovne skupine za njegovo pripravo – predlog za obravnavo | | |
| 1. | Predlog sklepov vlade: | | | |
| **Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) je Vlada Republike Slovenije na … seji dne … pod točko … sprejela naslednji sklep:**   1. Vlada Republike Slovenije sprejme Sklep o pripravi državnega prostorskega načrta za vetrno elektrarno Ojstrica, ki ga Ministrstvo za okolje in prostor objavi na svoji spletni strani. 2. Vlada Republike Slovenije sprejme Sklep o imenovanju delovne skupine za pripravo državnega prostorskega načrta za vetrno elektrarno Ojstrica.   Priloga:   * Sklep o pripravi državnega prostorskega načrta za vetrno elektrarno Ojstrica * Sklep o imenovanju delovne skupine za pripravo državnega prostorskega načrta za vetrno elektrarno Ojstrica   Prejmejo:   * Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja, Direktorat za okolje(za področje ohranjanja narave), * Ministrstvo za okolje in prostor Direkcija RS za vode; * Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za energijo, * Ministrstvo za infrastrukturo Direktorat za kopenski promet (za področji cestne in železniške infrastrukture) * Ministrstvo za infrastrukturo, Direktorat za letalski in pomorski promet (za področje letalstva) * Ministrstvo za okolje in prostor, Agencija Republike Slovenije za okolje ([gp.arso@gov.si](mailto:gp.arso@gov.si)); * Ministrstvo za kmetijstvo, gozdarstvo in prehrano Direktorat za kmetijstvo ([gp.mkgp@gov.si)](mailto:gp.mkgp@gov.si)), * Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo ([gp.mkgp@gov.si)](mailto:gp.mkgp@gov.si)); * Ministrstvo za notranje zadeve, Sekretariat, Urad za logistiko (gp.mnz@gov.si); * Ministrstvo za kulturo, Direktorat za kulturno dediščino ([gp.mk@gov.si](mailto:gp.mk@gov.si)); * Ministrstvo za zdravje, Direktorat za javno zdravje ([gp.mz@gov.si](mailto:gp.mz@gov.si)); * Ministrstvo za obrambo, Direktorat za logistiko, Sektor za gospodarjenje z nepremičninami ([glavna.pisarna@mors.si](mailto:glavna.pisarna@mors.si)); * Ministrstvo za obrambo, Uprava Republike Slovenije za zaščito in reševanje ([dgzr@urszr.si](mailto:dgzr@urszr.si)); * DEM d. o. o., Obrežna ulica 170, 2000 Maribor; * Občina Dravograd, Trg 4. julija 7, 2370 Dravograd; * z 2. točko sklepa imenovani   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | |
| 3.a | Osebe, odgovorne za strokovno pripravo in usklajenost gradiva: | | | |
| * Irena MAJCEN, ministrica, * Lidija STEBERNAK, državna sekretarka, * Barbara RADOVAN, generalna direktorica Direktorata za prostor, graditev in stanovanja * Ana Vidmar, vodja Sektorja za prostorsko načrtovanje, * Tjaša Gregorič, podsekretarka. | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | |
| 4. | Predstavniki vlade, ki bodo sodelovali pri delu Državnega zbora RS: | | | |
| 5. | Kratek povzetek gradiva: | | | |
| Po izvedeni prostorski konferenci koordinator pripravi sklep, s katerim v skladu z 21. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr**.,** 57/12 in 61/17 - ZUreP-2; v nadaljnjem besedilu: ZUPUDPP) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.  Ko koordinator sklep uskladi s pobudnikom, ga v skladu s tretjim odstavkom 22. člena ZUPUDPP sprejme Vlada Republike Slovenije.  Sklep v skladu z drugim odstavkom 22. člena ZUPUDPP vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.  V skladu s tretjim odstavkom 22. člena ZUPUDPP Vlada Republike Slovenije skupaj s sklepom imenuje tudi delavno skupino za pripravo državnega prostorskega načrta, ki jo sestavlja predstavnik pobudnika, koordinatorja in investitorja. | | | | |
| 6. | Presoja posledic: | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | NE |
| b) | na usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | na gospodarstvo, posebej na mala in srednja podjetja ter konkurenčnost podjetij | | | DA |
| d) | na okolje, kar vključuje tudi prostorske in varstvene vidike | | | NE |
| e) | na socialno področje | | | NE |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE |
| 7.b | **Predstavitev ocene finančnih posledic, nižjih od 40 000 EUR:** | | | |
| **Kratka obrazložitev**  Investitor Dravske elektrarne Maribor d. o. o., Maribor ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov. Pričakovana vrednost investicije je 13.142.589 EUR. Sredstva za pripravo državnega prostorskega načrta in strokovnih podlag bodo zagotovljena iz finančnih sredstev investitorja. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | NE |
| 9. | **Predstavitev sodelovanja javnosti:** | | | |
| **Gradivo je bilo predhodno objavljeno na spletni strani predlagatelja** | | | | NE |
| Razlogi za neobjavo:  Predlog sklepa predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe.  V skladu z 18. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr.**,** 57/12 in 61/17 - ZUreP-2; v nadaljnjem besedilu: ZUPUDPP) je bila od 24. februarja 2017 do 27. marca 2017 javno objavljena Pobuda za pripravo državnega prostorskega načrta za vetrno elektrarno Ojstrica.  Sklep je bil pripravljen na podlagi dogovorov, sklenjenih na prostorski konferenci dne 11. januarja 2018, ki so temeljili na pridobljenih smernicah nosilcev urejanja prostora in na predlogih, ki jih je javnost podala v tem času.  V skladu z določbami ZUPUDPP bo v nadaljnji postopek priprave državnega prostorskega načrta vključena tudi vsa zainteresirana javnost. | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | DA |
| 11. | Gradivo je uvrščeno v delovni program vlade: | | | NE |
| **Irena MAJCEN**  **M I N I S T R I C A** | | | | |

**Priloge:**

* JEDRO gradiva 1: Predlog Sklepa o pripravi državnega prostorskega načrtaza vetrno elektrarno Ojstrica;
* Jedro gradiva 2: Sklep o imenovanju delovne skupine;
* Jedro gradiva 3: Obrazložitev;

**JEDRO** **GRADIVA 1:**

Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) je Vlada Republike Slovenije na … seji dne … pod točko … sprejela

**S k l e p**

**o pripravi državnega prostorskega načrta za**

**vetrno elektrarno Ojstrica**

1. **Splošno**

V skladu s tem sklepom se pripravi državni prostorski načrt za vetrno elektrarno Ojstrica (v nadaljnjem besedilu: državni prostorski načrt).

Sklep je pripravljen na podlagi pobude ministra za infrastrukturo (št. 460-56/2016/4 0091128, z dne 4. 1. 2017), ki jo je izdelal HSE-invest d. o. o., Maribor (št. HIOJ-6448/2015, septembra 2016) in analize smernic, ki jo je izdelal Prostorsko načrtovanje, projektiranje in tehnično svetovanje, Mira Vizovišek Motaln s. p., Selnica ob Dravi (št. MVOJ-2/2017, septembra 2017).

1. **Opis načrtovane prostorske ureditve z osnovnimi značilnostmi**

Načrtuje se postavitev vetrne elektrarne s tremi agregati (tri vetrnice) s spremljajočo infrastrukturo (dostopne ceste in kablovodi). Vsak agregat bo imel nazivno moč do 3,5 MW. Njihove mikrolokacije bodo določene v postopku priprave državnega prostorskega načrta. Vetrni agregati bodo med seboj povezani z 20 kV kablovodom in priključeni na srednje napetostne 20 kV zbiralnice v Razdelilno transformatorski postaji 110/20 kV Dravograd (v nadaljevanju: RTP). Potek novega 20 kV kablovoda do lokacije RTP pa je predlagan po trasi obstoječega 20 kV daljnovoda.

1. **Cilj načrtovane prostorske ureditve**

Cilj izgradnje vetrne elektrarne na območju Ojstrice nad Dravogradom je prispevati k povečanju proizvodnje električne energije iz obnovljivih virov v skladu z Energetskim zakonom ([EZ-1](http://www.pisrs.si/Pis.web/pregledPredpisa?id=ZAKO6665) , Uradni list RS, št. [17/2014](https://www.uradni-list.si/1/content?id=116549#!/Energetski-zakon-%28EZ-1%29), [81/2015](http://www.uradni-list.si/1/objava.jsp?sop=2015-01-3191)) in Nacionalnim akcijskim načrtom za obnovljive vire energije za obdobje 2010 – 2020 (AN OVE, ki ga je sprejela Vlada RS na 90. seji julija 2010).

1. **Okvirno območje in občine, na območju katerih bo predvidoma načrtovana prostorska ureditev**

Območje prostorske ureditve se nahaja na območju občine Dravograd, na slemenu med Morijevim vrhom in vrhom Košenjaka in zajema površino približno 17 ha, na dolžini približno 1 km.

1. **Pobudnik in investitor državnega prostorskega načrta**
2. **Pobudnik priprave državnega prostorskega načrta** je Ministrstvo za infrastrukturo, Direktorat za energijo, Langusova ulica 4, Ljubljana (v nadaljnjem besedilu: pobudnik);
3. **Investitor priprave državnega prostorskega načrta** je Dravske elektrarne d. o. o., Obrežna ulica 170, 2000 Maribor.
4. **Državni in lokalni nosilci urejanja prostora, ki sodelujejo v postopku priprave državnega prostorskega načrta**
5. **Državni nosilci urejanja prostora,** **ki sodelujejo pri pripravi državnega prostorskega načrta, so**:

* Ministrstvo za kulturo, Direktorat za kulturno dediščino;
* Ministrstvo za zdravje, Direktorat za javno zdravje;
* Ministrstvo za obrambo, Uprava Republike Slovenije za zaščito in reševanje;
* Ministrstvo za obrambo, Direktorat za logistiko, Sektor za gospodarjenje z nepremičninami;
* Ministrstvo za infrastrukturo, Direktorat za kopenski promet (za področji cestne in železniške infrastrukture);
* Ministrstvo za infrastrukturo, Direktorat za letalski in pomorski promet (za področje letalstva);
* Ministrstvo za infrastrukturo, Direktorat za energijo (za področje rudarstva);
* Ministrstvo za kmetijstvo, gozdarstvo in prehrano, Direktorat za kmetijstvo;
* Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo;
* Ministrstvo za okolje in prostor, Direktorat za okolje (za področje ohranjanja narave);
* Ministrstvo za okolje in prostor, Direkcija RS za vode;
* Ministrstvo za notranje zadeve, Sekretariat, Urad za logistiko.
  1. **Vloge za pridobitev mnenj se v vednost pošljejo tudi:**
* Zavod za gozdove Slovenije, Centralna enota;
* Zavod za ribištvo Slovenije;
* Zavod RS za varstvo narave, Območna enota Maribor;
* Zavod za varstvo kulturne dediščine Slovenije, Območna enota Maribor;
* ELES, d. o. o., Ljubljana;
* Elektro Maribor d. d.,
* Javna agencija za civilno letalstvo RS.
* Lokalni nosilec urejanja prostora, ki sodelujejo pri pripravi državnega prostorskega načrta je Občina Dravograd.

1. **Odločitev o obveznosti izvedbe celovite presoje vplivov na okolje, presoje sprejemljivosti državnega prostorskega načrta in presoje vplivov na okolje**

Ministrstvo za okolje in prostor je dne 6. 4. 2017 izdalo odločbo št. 35409-48/2017/13, v kateri je določeno, da je v postopku priprave državnega prostorskega načrta treba izvesti postopek celovite presoje vpliv na okolje.

MOP ARSO je z dne 15. 4. 2015 investitorju DEM d. o. o. izdalo mnenje 35405-4/2015-3, da za polje vetrnih elektrarn na Ojstrici ni potrebno izvesti presoje vplivov na okolje in pridobiti okoljevarstvenega soglasja.

1. **Način pridobitve strokovnih rešitev**

Strokovna rešitev načrtovane prostorske ureditve se pridobi z utemeljitvijo variante.

1. **Seznam podatkov in strokovnih podlag**
2. **Faza utemeljitve rešitve:**

* idejna rešitev;
* študija variant s predlogom najustreznejše variante oz. utemeljitev rešitve;
* okoljsko poročilo;
* inventarizacija zavarovanih živalskih in rastlinskih vrst (inventarizacija zavarovanih vrst ptic, varovanih habitatnih tipov in zavarovanih rastlinskih vrst travišč);
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 4);
* strokovna podlaga s področja poplavne in erozijske ogroženosti.

1. **Faza državnega prostorskega načrta:**

* geodetski načrt;
* idejni projekt;
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 5 do 7 oziroma 8 do 13 na območjih registriranih arheoloških najdišč);
* analiza posegov na kmetijska zemljišča in GERK za posamezna kmetijska gospodarstva;
* analiza vplivov na funkcije gozda ter pogoje gospodarjenja z gozdom;
* določitev prisotnosti habitatov zavarovanih živalskih in rastlinskih vrst na območju državnega prostorskega načrta ter njihovo stanje ohranjenosti;
* študija z določenimi razredi poplavne nevarnosti (t.i. hidrološko-hidravlična študija);
* študija daljinskih vplivov na zdravje ljudi zaradi hrupa med gradnjo in obratovanjem;
* študija vplivov elektromagnetnega sevanja;
* študija vplivov količino in kakovost obstoječih in novih vodnih virov;
* študija vplivov na površinske vode;
* načrt/elaborat začasnega ali trajnega odlaganja viškov pri izkopih zemljin;
* analiza vizualnih vplivov vetrne elektrarne;
* preveritev odmika VE od bivalnega okolja z analizo mednarodne prakse določanja odmikov z vidika zdravja in počutja ljudi;
* državni prostorski načrt;
* morebitne druge strokovne podlage, potrebne za izdelavo DPN;
* spremembe in dopolnitve grafičnega dela državnega lokacijskega/prostorskega načrta, če bodo rešitve tega državnega prostorskega načrta posegle v drug državni lokacijski/prostorski načrt.

1. **Obveznosti pobudnika, koordinatorja in investitorja v zvezi s pripravo državnega prostorskega načrta in njenim financiranjem**
2. Pobudnik:

* sodeluje pri objavah javnih naznanil v posameznih fazah priprave državnega prostorskega načrta;
* sodeluje pri pripravi vseh gradiv potrebnih za izdelavo državnega prostorskega načrta;
* se udeležuje vseh sestankov v zvezi s pripravo državnega prostorskega načrta ter javnih obravnav, razprav in drugih potrebnih dogodkov v postopku priprave državnega prostorskega načrta.

1. **Koordinator:**

* zagotavlja preglede dokumentacije v postopku priprave državnega prostorskega načrta (študije variant, osnutka in predloga državnega prostorskega načrta) ter drugih morebiti potrebnih dokumentov;
* uskladi projektne naloge za pripravo te dokumentacije z investitorjem in sodeluje pri pripravi vseh gradiv potrebnih za izdelavo državnega prostorskega načrta;
* organizira in vodi javne obravnave v skladu z zakonom, ki ureja umeščanje prostorskih ureditev državnega pomena v prostor;
* skrbi za javne objave ključnih faz državnega prostorskega načrta.

1. **Investitor:**

* pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s koordinatorjem;
* izbere izdelovalca te dokumentacije in strokovnih podlag, navedenih v nadaljevanju;
* sodeluje pri pripravi dokumentacije ter gradiv za Vlado Republike Slovenije;
* udeležuje se sestankov, javnih obravnav in drugih dogodkov v postopku priprave državnega prostorskega načrta, skupaj z izdelovalci dokumentacije, ki jo naroča;
* naroči in plača dokumentacijo v postopku priprave državnega prostorskega načrta iz točke IX. razen predhodne arheološke raziskave, ki se zagotovijo v skladu s prvo alinejo točke XI.;
* naroči in plača morebitne druge strokovne podlage, če se v postopku priprave državnega prostorskega načrta izkaže, da je njihova izdelava potrebna in utemeljena.

1. **Obveznosti nosilcev urejanja prostora v zvezi s pridobivanjem podatkov in strokovnih podlag, potrebnih za načrtovanje prostorskih ureditev, ter s tem povezane roke in financiranje**

V postopku priprave državnega prostorskega načrta naslednji nosilci urejanja prostora zagotovijo naslednje podatke in strokovne podlage:

Ministrstvo kulturo, kot nosilec urejanja prostora zagotovi predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 7).

Št.:

Ljubljana, dne

**JEDRO** **GRADIVA 2:**

Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) je Vlada Republike Slovenije na … seji dne … pod točko … sprejela

**S k l e p**

**o i m e n o v a n j u D E L O V N E S K U P I N E**

**za pripravo državnega prostorskega načrta za vetrno elektrarno Ojstrica**

1. **Sestava delovne skupine**

Delovno skupino za pripravo državnega prostorskega načrta za vetrno elektrarno Ojstrica (v nadaljnjem besedilu: državni prostorski načrt) sestavljajo naslednji člani:

* Tjaša Gregorič, podsekretarka, Ministrstvo okolje in prostor, Direktorat za prostor, graditev in stanovanja – predstavnica koordinatorja priprave državnega prostorskega načrta (v nadaljnjem besedilu: koordinator);
* Cveto Kosec, sekretar, Ministrstvo za infrastrukturo, Direktorat za energijo – predstavnik pobudnika priprave državnega prostorskega načrta (v nadaljnjem besedilu: pobudnik);
* Igor Čuš, Dravske elektrarne d. o. o. – predstavnik investitorja državnega prostorskega načrta (v nadaljnjem besedilu: investitor).

1. **Naloge delovne skupine**

Delovna skupina je odgovorna za pripravo državnega prostorskega načrta. Člani opravljajo naloge v skladu z Zakonom o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2) in v skladu s Sklepom o pripravi državnega prostorskega načrta za pripravo državnega prostorskega načrta . ., št. … z dne …).

1. **Način dela delovne skupine**
2. Delovna skupina deluje in usklajuje delovne obveznosti na sestankih, z dopisi in po elektronski pošti.
3. Če ni mogoče doseči soglasja med člani delovne skupine, koordinator priprave državnega prostorskega načrta o tem obvesti ministra, pristojnega za prostor.
4. Administrativno-tehnična dela opravljajo organi in organizacije za člane, ki jih zastopajo.
5. Stroški dela delovne skupine bremenijo organe in organizacije, ki jih člani zastopajo.
6. **Prenehanje delovanja delovne skupine**

Delovna skupina preneha delovati z dnem uveljavitve Uredbe o državnem prostorskem načrtu. Delovna skupina lahko preneha delovati tudi prej, če Vlada RS odloči, da se postopek priprave tega državnega prostorskega načrta ustavi.

Št.:

Ljubljana, dne

**JEDRO GRADIVA: 3:**

**O B R A Z L O Ž I T E V**

**K sklepu o začetku priprave**

**državnega prostorskega načrta ZA VETRNO ELEKTRARNO OJSTRICA**

**in sklepu o imenovanju delovne skupine za njegovo pripravo**

I. UVOD

1. Pravna podlaga za sprejem Sklepa o pripravi državnega prostorskega načrta za vetrno elektrarno ojstrica in Sklepa o imenovanju delovne skupine za njegovo pripravo

V skladu z 21. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr., 57/12 in 61/17 - ZUreP-2; v nadaljnjem besedilu: ZUPUDPP) koordinator po izvedeni prostorski konferenci pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko koordinator sklep uskladi s pobudnikom, ga v skladu s tretjim odstavkom 22. člena ZUPUDPP sprejme Vlada Republike Slovenije.

V skladu s tretjim odstavkom 22. člena ZUPUDPP Vlada Republike Slovenije skupaj s sklepom o pripravi državnega prostorskega načrta imenuje tudi delavno skupino za pripravo tega državnega prostorskega načrta, ki jo sestavlja predstavnik pobudnika, koordinatorja in investitorja.

V skladu z določbami 21. člena ZUPUDPP se člani prostorske konference na podlagi analize in osnutka sklepa o pripravi načrta uskladijo in dogovorijo o aktivnostih, potrebnih za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev. S tem povezane naloge, roke zanje in njihovo financiranje se določijo s sklepom o pripravi načrta.

II. VSEBINSKA OBRAZLOŽITEV predvidenih REŠITEV

Sklep v skladu z drugim odstavkom 22. člena ZUPUDPP vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

Sklep je pripravljen na podlagi pobude ministra za infrastrukturo (št. 460-56/2016/4 0091128, z dne 4. 1. 2017), ki jo je izdelal HSE-invest d. o. o., Maribor (št. HIOJ-6448/2015, septembra 2016) in analize smernic, ki jo je izdelal Prostorsko načrtovanje, projektiranje in tehnično svetovanje, Mira Vizovišek Motaln s. p., Selnica ob Dravi (št. MVOJ-2/2017, septembra 2017).

Cilj izgradnje vetrne elektrarne na območju Ojstrice nad Dravogradom je prispevati k povečanju proizvodnje električne energije iz obnovljivih virov, v skladu z načeli energetske politike in energetskim zakonom, strategijo prostorskega razvoja, Akcijskim načrtom za obnovljive vire energije za obdobje 2010 – 2020 in usmeritvami za pripravo Energetskega koncepta Slovenije.

Lokacija na Ojstrici je v strokovni podlagi za nacionalni energetski program za obdobje 2010 – 2030 (Aquarius d. o. o., Ljubljana, 2010 – 2011) opredeljena med potencialnimi območji za izkoriščanje vetrne energije v Sloveniji. Z enoletnimi meritvami smeri in hitrosti vetra na lokaciji in izdelano oceno vetrnega potenciala za možnost pridobivanja električne energije, je potrjena kot potencial za umeščanje vetrne elektrarne.

Polje vetrnih elektrarn obsega tri vetrnice s spremljajočo infrastrukturo (dostopne ceste in kablovodi). Vsak agregat bo imel nazivno moč do 3,5 MW. Njihove mikrolokacije bodo določene v postopku priprave državnega prostorskega načrta. Vetrni agregati bodo med seboj povezani z 20 kV kablovodom in priključeni na srednje napetostne 20 kV zbiralnice v razdelilno transformatorski postaji Dravograd (v nadaljevanju: RTP) . Potek novega 20 kV kablovoda do lokacije RTP pa je predlagan po trasi obstoječega 20 kV daljnovoda D66.

Območje prostorske ureditve se v celoti nahaja na območju občine Dravograd, na slemenu med Morijevim vrhom in vrhom Košenjaka in zajema površino približno 17 ha na dolžini približno 1 km.

III. pojasnila v zvezi S pripravo investicijske dokumeNtacije

**Investitor ni uporabnik javnih financ in ne bo potreboval poroštva Republike Slovenije pri pridobivanju kreditov.**

IV. Predstavitev presoje posledic na posamezna področja.

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **nima** posledic na javnofinančna sredstvavečji od 40 000 EUR.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o pripravi državnega prostorskega načrta je podlaga za pripravo študije variant in drugih strokovnih podlag ter državnega prostorskega načrta v skladu ZUPUDPP. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor državnega prostorskega načrta v skladu s sklepom o pripravi tega načrta naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

Ker je investitor zavezan k uporabi predpisov s področja javnih financ, bo potrebno dokumentacijo naročil po postopkih javnega naročanja.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okoljekar vključuje tudi prostorske in varstvene vidike.

V skladu z ZUPUDPP bo v postopku priprave državnega prostorskega načrta v fazi načrtovanja variant poiskana rešitev na podlagi študije utemeljitve variante, ki bo s prostorskega, varstvenega, tehnološkega in ekonomskega vidika ocenjena kot sprejemljiva.

Pridobljena je bila odločba št. 35409-48/2017/13 z dne 6. 4. 2017, na podlagi katere bo v skladu z ZUPUDPP zveden postopek celovite presoje vplivov na okolje v skladu s predpisi, ki urejajo varstvo okolja. V postopku celovite presoje vplivov na okolje bo ugotovljena sprejemljivost vplivov predlagane variante in o tem pridobljena odločba.

MOP ARSO je z dne 15. 4. 2015 investitorju DEM d. o. o. izdalo mnenje 35405-4/2015-3, da za polje vetrnih elektrarn na Ojstrici ni potrebno izvesti presoje vplivov na okolje in pridobiti okoljevarstvenega soglasja.

**e) Posledice na socialno področje**

Predlagano gradivo **nima** posledicna socialno področje. Sklep o pripravi državnega prostorskega načrta je podlaga za pripravo dokumentacije v postopku priprave državnega prostorskega načrta v skladu z ZUPUDPP. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.